Weganan Olimpico

Weganan Olimpico (hulandes: Olympische Spelen; ingles: Olympic Games) ta un manifestacion deportivo internacional di multiple disciplina. E ta considera e competencia mas importante den mundo deportivo, na cual ta participa atletanan di mas cu 200 pais. E prome Weganan Olimpico den su version moderno a wordo teni na 1896 y tabata inspira pa e evento den antiguedad cu e mesun nomber. Desde 1924 ta distingui dos tipo: e Weganan Olimpico di Zomer y e Weganan Olimpico di Invierno. Cada un tin un rotacion di cuater aña: e Weganan Olimpico di Invierno semper ta tuma lugar un aña y mey despues di e Weganan Olimpico di Zomer, sigui pa un lapso di dos aña y mey pa e siguiente Weganan Olimpico di Zomer. Prome cu 1992 tabata programa e Weganan di Zomer y di Invierno den e mesun aña.

E "Movemento Olimpico" ta propaga e filosofia tras di e Weganan Olimpico y ta ensera e federacionnan deportivo internacional, e Comite Olimpico Nacional (CON) di e paisnan participante y e organisador di e weganan. E Comite Olimpico Internacional ta responsabel pa selecta e ciudad anfitrion y e programa olimpico di e weganan.

 Mira tambe 
 Comite Olimpico Internacional
 Comite Olimpico Arubano

 Link externo 
  Website oficial di Comite Olimpico Internacional

Category:Deporte